cyanic-selkie/wikianc huggingface dataset:
Colby Covington
Bakgrunn
Mens han var tenåring flyttet Covington med sine foreldre til Springfield i Oregon, der han fulgte i sin fars fotspor ved å hevde seg i bryting. På high school ble han delstatlig mester i bryting og skolens første ubeseirede bryter. Han begynte på college i Iowa, hvor han var romkamerat med fremtidig lett tungvektsmester i UFC, Jon Jones. Under tiden i Iowa vant Covington en nasjonal tittel i bryting. Etter å ha blitt tatt for fyllekjøring opplevde han en nedtur som førte til at han valgte å flytte tilbake til Oregon for å innrullere på universitetet i Oregon.
Woodruff County
Woodruff county er Arkansas' 54. fylke. Det ble opprettet 26. november 1862 og har fått sitt navn etter William E. Woodruff, grunnleggeren av Arkansas' første avis Arkansas Gazette.
Colby Covington
Bakgrunn
Med en solid bakgrunn fra bryting ble Covington i 2011 invitert til Florida for å trene MMA-utøverne ved det meritterte treningsstudioet American Top Team i bryting. Kort tid etter valgte han å flytte til Florida for å satse på en karriere innen MMA. Etter å ha vunnet sine fem første kamper signerte han sommeren 2014 kontrakt med den fremste MMA-arrangøren, UFC.
Woodruff County
Woodruff county ligger i et område med mye landbruk. Det dyrkes hovedsakelig ris, hvete, soyabønner og bomull.
Colby Covington
UFC
I debuten møtte han kinesiske Anying Wang i sin motstanders hjemland. Ved første involvering brukte Covington et høyt venstrespark som inngang for å rive ned Wang. Etter å ha mottatt mye juling klarte omsider Wang å manøvrere seg opp til stående, før Covington gjentok prosedyren for å rive ham ned igjen. Dommeren avbrøt så kampen mot slutten av første runde etter at Covington overøste motstanderen med slag.
Neste kamp mot brasilianske Wagner Silva utspant seg nok en gang i sin motstanders hjemland. Med overlegen bryting slet Covington ned den fysisk sterke motstanderen til han fikk festet et kvelningsgrep som tvang Silva til å gi seg.
Colby Covington gikk på sitt første tap mot den da ubeseirede brasilianeren Warlley Alves. Til tross for et brukket ribbein har Covington innrømmet at han av økonomiske årsaker ikke hadde råd til å trekke seg. I Alves møtte han en tre ganger brasiliansk mester i kickboxing som hadde avsluttet fem av sine ni seire med giljotin-kvelning. Bare 86 sekunder ut i kampen klarte Alves å feste et giljotin-grep som tvang Covington til å gi seg. I ettertid har Covington beskrevet tapet som et lykketreff for sin motstander i en kamp der han var preget av ribbeinsbruddet han hadde pådratt seg i forkant. Covington levner ikke sin motstander store sjansene hvis UFC tilbyr ham et returoppgjør han omtaler som lettjente penger.
Karrieren kom tilbake på rett kjøl igjen med først en dominant seier over Jonathan Munier, en høyreist canadisk nykommer i UFC som stilte på kort varsel for sin lagkamerat Alex Garcia som trakk seg av uviss årsak. Deretter en vel så dominant seier over Max Griffin.
Mot Bryan Barbarena ble Covington bokført med hele tolv nedrivinger i nok en dominant seier over tre runder.
På søken etter å klatre i rangeringene, la Covington ut agn etter Kim Dong-hyun som den mer navngjetne og erfarne sørkoreaneren bet på. Med sin sterke bryting dominerte Covington motstanderen som selv er blitt kjent for sin uortodokse, ville og pågående stil. Med solid bakgrunn fra judo, klarte Kim Dong-hyun å kaste Covington i gulvet ved to anledninger, og ble dermed den første i MMA som har lykkes med en nedrivning av Covington. Likevel var han ingen match for Covington som vant en enstemmig dommeravgjørelse.
Covington fikk sitt ønske om den brasilianske veteranen Demian Maia som neste motstander innvilget. I Maia stod Covington overfor en av verdens fremste utøvere av jiu-jitsu og en av MMAs beste grapplere noensinne. I første runde fikk Covington et kutt ved høyre øye som han tydelig lot seg affisere av. Av respekt for Maias egenskaper som grappler, avstod Covington fra sin sedvanlige taktikk om å dominere motstanderen med offensiv bryting. I stedet utnyttet Covington sin sterke bryting til å forhindre Maia fra å tvinge kampen ned på bakken der Maia presumtivt har en fordel. Covington lykkes med å holde kampen stående oppgjøret gjennom og vant en klar seier etter hvert som Maia slet seg ut og ikke lenger var i stand holde tritt med Covingtons tempo og aktivitet. I ringintervjuet etter kampen skapte Covington kontroverser da han til massiv piping fra det brasilianske hjemmepublikummet kalte Brasil en dump og brasilianere for skitne dyr.
Et par uker senere endte Colby Covington opp i konfrontasjon med UFCs tidligere tungvektsmester Fabricio Werdum utenfor et hotell i Sydney i Australia, der de begge var i forbindelse med et UFC-stevne. Møtet utviklet seg i voldelig retning etter at brasilianske Werdum bekjentgjorde sin misnøye med de negative uttalelsene Covington hadde ytret om Brasil og brasilianere etter Covingtons seier over Maia. Video filmet av vitner, som bl.a viser Werdum kaste en bumerang i nakken på Covington, ble spredt i media. Som følge av at Covington anmeldte Werdum til politiet, ble Werdum dømt til å betale en bot på $600.
Tidligere lettvektsmester Rafael dos Anjos er kjent som tøff, pågående og solid i alle faser av sporten. I en kamp mellom to veldig aktive og utholdende utøvere som liker legge konstant press på motstanderen, viste Covington seg som den mest offensive. Selv om Dos Anjos lykkes rive ned Covington ved to anledninger i fjerde runde, var Covington klart sterkere i clinch enn Dos Anjos, og lykkes da også med syv av hele 34 nedrivingsforsøk. I sin første fem-runders kamp vant Covington en klar seier blant dommerne. Oppgjøret mot Dos Anjos var annonsert av UFC som interim tittelkamp i weltervekt. I forkant av kampen hadde Covington uttalt at han etter å ha sikret seieren ville dra til Det hvite hus for å overrekke tittelbeltet til USAs president Donald Trump. Covington innfridde sitt løfte da han 1.august 2018 besøkte Det hvite hus og ble avbildet sammen med Trump med tittelbeltet over skulderen. I likhet med Dana White, som også ble avbildet med Trump i Det hvite hus samme dag, har Covington markert seg som en sterk tilhenger av Donald Trumps presidentskap.
Vennskapet med treningspartner Jorge Masvidal begynte briste da Covington ifølge Masvidal ikke betalte en trener de hadde felles hva som på forhånd var avtalt for kampen mot Dos Anjos. Etter hvert utviklet forholdet mellom Covington og Masvidal til et uvennskap for offentligheten, og de to måtte trene hver for seg hos American Top Team.
Med begrunnelsen om behov for tid til å komme til krefter, avslo Covington muligheten for en tittelkamp i september 2018 mot Tyron Woodley. I stedet ble Darren Till neste tittelutfordrer for Woodley. Frustrasjon over Covingtons uvillighet til å gå kamp mens Woodley pleiet en skadet hånd etter seier over Till, førte til at Covington ble forbigått av UFC som Woodleys neste tittelutfordrer. UFC valgte i stedet Kamaru Usman, som takket for sjansen med å beseire Woodley. Som neste motstander måtte Covington ta til takke med veteranen Robbie Lawler, som hadde tapt tre av sine siste fire kamper.
Limepomera
Limepomera er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).
Colby Covington
UFC
Mot Lawler, tidligere tittelholder i weltervekt, viste kampen seg å bli ren enveiskjøring. Lawler er en populær utøver kjent for å være tøff, pågående, veltrent, absorbere mange slag og slå hardt tilbake. Covington lykkes imidlertid med å nøytralisere Lawlers offensiv nesten fullstendig. I løpet av de fem rundene kampen varte satte Covington ny rekord i UFC i antall leverte slag og spark. Covington ble registrert med hele 515 slag og spark, hvilket var mer enn tre ganger så mange som Lawler sendte av gårde. Covington overveldet Lawler med sitt konstante press, overlegne utholdenhet, slagmengde og bryting. Selv om Lawler har bakgrunn fra bryting, foretrekker han å bruke bryting kun defensivt for å holde kamper stående. Covington lykkes likevel med hele ti nedrivninger mot Lawler i en kamp som dommerne dømte til en klar seier for Covington.
Limepomera
Utseende
En middelsstor, avlang, blank, mørkbrun oldenborre. Forkroppen er tett hårete. "Snuten" (clypeus) er kort og avrundet. Pronotum har rundede sider og er nesten så langt som bredt.
Utbredelse
Arten er kjent fra Kongo.
Colby Covington
UFC
Etter seier over Lawler lovet Dana White ham muligheten til å utfordre Kamaru Usman om tittelbeltet på et stevne november 2019. Nok en gang avslo Covington tilbudet. Grunnen skal ha vært uenighet om penger. Summen White skal ha tilbudt er et grunnbeløp for tittelutfordrere. Covington skal være misfornøyd med beløpet som er lavere enn hva enn fikk for kampen mot Lawler. Ettersom Covington vant et interim tittelbelte og ikke har tapt siden, anser han seg heller ikke som en utfordrer. Tyron Woodley skal også ha blitt tilbudt ham som motstander, noe Covington skal ha avslått, da beløpet tilbudt skal ha vært betydelig lavere enn for å møte Usman. Partene var omsider kommet til enighet da det 1. oktober ble offentliggjort at Covington og Usman møtes til dyst 14. desember 2019 som hovedkamp under stevnet UFC 245. Kampen betraktes som et møte mellom to motstandere med ganske identiske ferdighetsregistre. De har begge sin styrke i deres egenskaper som brytere med sterk utholdenhet, en pågående stil, og uten den store slagkraften. De liker å dominere sine motstandere med bryting, og kampene deres går som regel tiden ut til avgjørelse på poeng.
Aktivitørforbundet i Delta
Aktivitørforbundet i Delta (tidligere Aktivitørenes Landsforbund (ALF)) er en partipolitisk uavhengig yrkesorganisasjon for alle som jobber med målrettet aktivitet.
Aktivitørforbundet gir ut fagbladet Aktivitøren, og er tilsluttet arbeidstakerorganisasjonen Delta som igjen er tilsluttet Yrkesorganisasjonenes Sentralforbund (YS). Delta er en partipolitisk uavhengig arbeidstakerorganisasjon som arbeider med å ivareta lønns- og arbeidsvilkår i offentlig og privat sektor.
Leder i Aktivitørforbundet er Tonje Tysland.
Beduiner
Beduiner (بَدْو, badw, entall بَدَوِي, badawī) er nomadiske arabere. De snakker arabisk og andre språk dialekter og er muslimer. Selve betegnelsen beduin er kommet til norsk fra fransk bédouin, igjen fra arabisk badawī, «ørkenboer», det vil si «nomadiske beboere i ørkenen». Det motsatte av beduin er tradisjonelt ḥāḍir, arabisk for «stillesittende», det vil si bofaste folk. Beduinenes territorier strekker seg over store sandørkener i Nord-Afrika til den berglendte sanden i Midtøsten. De er tradisjonelt inndelt i stammer (eller klaner, kjent på arabisk som ʿašāʾir, عَشَائِر) og deler en felles kultur av gjeting, kameler og geiter. Beduinenes tradisjonelle næringsvei med geiter, sauer og kameler er en livsform på kraftig retur. Dannelsen av stater og faste grenser har gjort det mer og mer vanskelig for beduinene å forflytte seg fritt over de tradisjonelle strekningene. Stadig flere oppgir nomadetilværelsen og blir bofaste. Det store flertallet av beduinene har underkastet seg islam.
Den tradisjonelle familien består av et mannlig familieoverhode, ofte med ei eller flere koner og deres felles barn. Klanen kan omfatte mange mennesker, og forgreninger til resten av familien følger mannens linjer. De bor i telt, som deles i en mannlig og en kvinnelig del med en skjerm. Kosten består for det meste av brød, kjøtt og melkeprodukter som buskapen kan bidra med. Produktene selges også på markedene, for å gi penger til korn o.l. Tradisjonelt lager også beduinene det de trenger av tepper og klær, og overskuddet selges på markedene.
Beduinene har alltid vært regnet som svært gjestfrie, noe som ligger fundamentert i deres levesett og tradisjoner. En ørkenvandrer kan derfor alltid regne med å få husly og mat, men beduinsk tradisjon begrenser denne forpliktelsen til et maksimum av 3 dager.
Gjeting
Tamdyrdrift og gjeting, hovedsakelig av geiter og kameler (dromedarer), utgjør den tradisjonelle beduinlivet. Disse to dyrene er benyttet for mat, melkeprodukter og ull. Det meste av basismatvarene som utgjør beduinenes diett er meieriprodukter.
Kameler og dromedarer i særdeleshet har tallrike kulturell og funksjonell bruk. Etter å ha blitt forstått som en «gave fra Gud» har de vært fremste matkilde og metode for transport. I tillegg til deres ekstraordinære potensial for melking under tøffe ørkenforhold, ble de også tidvis spist for kjøttets skyld. Som en kulturell tradisjon har kappridning med kameler vært organisert under særskilte feiringer, som bryllup eller religiøse festivaler.
Muntlig poesi
Muntlig poesi var den mest populære kunstformen blant beduiner. Å ha en poet i stammen ga høy anseelse i samfunnet. I tillegg til å fungere som kunstform, ble poesi også benyttet som en måte å formidle informasjon og som en måte for sosial kontroll.
Kirpili
Kirpili (russisk: Кирпили) (fra tyrkiske språk: bru eller passasje) er ei elv i Krasnodar kraj i Russland. Den er 202 km lang.
Elva brukes til irrigasjon. Byen Timasjovsk ligger ved Kirpili.
Tone Birkeland
Tone Birkeland (født 8. mai 1947) er førsteamanuensis i norsk ved Høgskolen i Bergen, og forsker i barnelitteratur.
Audna
Audna (Audnedalselva) renner gjennom Audnedalen i Agder gjennom Lyngdal og Lindesnes kommuner. Audna har sitt utspring i Grindheimsvatn, går gjennom Øvre Øydnavatnet og Ytre Øydnavatnet og munner ut i Sniksfjorden. Audnedalen er benevnelsen på dalen som vassdraget skaper, hvorav Sør-Audnedal utgjør kommunen Lindesnes, mens Nord-Audnedal utgjøres av Audnedal kommune. De største tettstedene langs elva er Byremo, Helle, Konsmo, Vigeland og Snig.
Tone Birkeland
Hun er cand.philol. i fra Universitetet i Bergen 1972 på avhandlingen ''«So ro godt barn». En studie av tradisjonelle og litterære bånsuller'', og har arbeidet ved høgskolen siden 1974.
Audna
. Audna er 55 kilometer lang, og har sin kilde i Grindheimsvatnet 114 moh. Deretter følger Øvre Øydnavatn (3,1 km²) på 112 moh. Det går laks og sjøørret på en 30 kilometer lang strekning fra Bustad og oppover til utløpet av Ytre Øydnavatnet (3,2 km²) 96 moh. Nedbørfeltet er på 450 km² og middelvannføringen er 20 m³/s, men det er tidvis over 100 m³/s vannføring ved flom, med notering av 183 m³/s ved Gaupefossen under rekordflommen 3. desember 1992. De mange vannene i elva har en flomdempende effekt. Som med de fleste lavlandselver på Agder, er vannføringen minst om sommeren og størst om høsten og vinteren. Høstregn og snøsmelting er viktigste flomfaktorer.
De største sideelvene regnet ovenfra og nednover, med angivelse av tilførselsside og nedbørsområde for sideelva, er Hellevassbekken (høyre, 16 km²), Hundalsbekken (venstre, 9 km²), Trylandselva (høyre, 61 km²), Storbekken (venstre, 22 km²), Mærslandsbekken (venstre, 12 km²), Grislebekken (høyre, 30 km²), og helt nederst Trædalselva (venstre, 34 km²).
Natur og geologi
Nedbørfeltet er dominert av småkupert skogsterreng stort sett på 100-500 moh. I øst overtar nedbørfeltet til Mandalsvassdraget og i vest elva Lygna.
Elveløpet går i nedslitt, mer enn 1 milliard år gammelt grunnfjell som tilhører det svekonorvegiske grunnfjellsskjoldet, og består av to geologiske hovedformasjoner av proterozoiske bergarter som er dannet under de gotiske og senere svekonorvegiske fjellkjedeforldingene, med sterk metamorfose under den sistnevnte. Et underlag av 1 600 - 1 450 millioner år gammel skifer, kvartsitt, marmor og amfibolitt med noe hornblendegneis, og ovenpå dette sure overflatestrukturer av både granitt og granodioritt (henholdsvis 1 250 - 1 000 mill år gammelt, og stedvis 1 550 - 1 480 millioner år gammelt). De yngste svekonorvegiske dannelsene bevitnes av større formasjoner av granitt. Den kaledonske fjellkjedefoldingen nådde ikke ned hit. Forkastningene går både i sørvest-nordøst retning, og i sør-nord retning.
Bruk av vassdraget
Vassdraget har i liten grad vært nyttet til industri, elva går relativt rolig og har også begrenset utnyttelse for vannkraft. En av sideelvene - Trylandselva - er utbygd ved Tryland kraftstasjon fra 1922, med beskjedne 4,5 MW kapasitet. Det eldre Tredal kraftverk er nedlagt, og det er ellers bare noen få småkraftverk i vassdraget (Grislefoss, Helle). Audna har historisk vært viktigst for landbruket langs elva.
Audna var ei «perleelv». Skriftlige kilder så gamle som fra 1684 nevner perlefiske i Audna. På grunn av sur nedbør døde stammen av elvemusling ut ca. 1950. I 1991 ble det satt ut 250 elvemuslinger, mange av disse ble gjenfunnet i 2007, men hadde ikke formert seg.
Den stedegne laksestammen i Audna gikk til grunne tidlig på 1970-tallet. Et kalkingsprosjekt ble startet i 1985. Målet var å bygge opp en ny laksestamme. Dette målet er nådd, og laksestammen opprettholdes nå gjennom naturlig reproduksjon. I 2004 ble det fisket 2,4 tonn laks og 219 kg sjøørret i Audna.
Schönfeldts gränd
Schönfeldts gränd er en gate i Gamla stan i Stockholm. Den går mellom Stora Nygatan og Mälartorget og har fått sitt navn fra dommer i kommerskollegium Greger von Schönfeldt. Gaten fikk sitt nåværende navn 1885.
Historikk
På Petrus Tillaeus kart fra 1733 kalles gatedelen mellom Stora Nygatan og Lilla Nygatan for Schönfeltz gr. Omkring 1670 kjøpte Greger von Schönfeldt en eiendom fra 1630-tallet her og fikk utført en stor om- og tilbygging, trolig etter tegninger av Jean de la Vallée. I huset finnes en stor festsal som kom til på denne tiden. Den regnes som et av Stockholms fineste barokkrom fra andre halvdel av 1600-tallet.
I 1778 ble huset kjøpt av Vetenskapsakademien og fra slutten av 1820-tallet hadde Jernkontoret sin virksomhet her. Nåværende eier er Moderaterna, som har sitt hovedkvarter i huset.
Afrikansk portugisisk
Afrikansk portugisisk (Português Africano på portugisisk) er et samlebegrep for variantene av det portugisiske språket som snakkes i Afrika. Grunnen til at man grupperer disse variantene sammen, adskilt fra variantene i Brasil og Portugal, er at de har felles opphav i det subsahariske Afrikas historie og det faktum at de eksisterer sammen med de portugisisk-baserte kreolspråkene og andre afrikanske språk. Portugisisk benyttes i Angola, Mosambik, Guinea-Bissau, Kapp Verde, São Tomé og Príncipe og Ekvatorial-Guinea.
Portugisisk er et post-kolonialt språk i Afrika og et av de offisielle språkene til Den afrikanske union og Samarbeidsorganisasjonen for det sørlige Afrika (SADC).
Nāgá
Nāgá (sanskrit og pali: Devanāgarī: नाग) er en gruppe indiske guder eller en klasse av entiteter eller vesener som antar formen av en svært stor slange, spesielt kongekobraen. Nāgáene finnes i de indiske religionene hinduisme, buddhisme og jainisme. En kvinnelig nāga blir kalt en nāgī eller nāgiṇī.
På kanten
På Kanten er en norsk filosofifestival i Kragerø. Festivalen arrangeres en gang i året, i slutten av mai eller tidlig juni. Festivalen konsentrerer seg rundt feiring av menneskets tanker, åndsliv, historie og tillærte visdom. Arrangementet har hatt en rekke velkjente deltagere både fra Norge og internasjonalt. Deltagere i 2015 var bl.a. Inga Bostad, Trond Berg Eriksen, Thomas Hylland Eriksen, Ingmar Meland, Håvard Rem, Finn Skårderud og Kjell Madsen.
Festivalen er etablert som en stiftelse. Styreleder er professor Per G. Norseng. Stifterne var Kragerø kommune, Kragerø Sentrumsforening, Kragerø Museum (Telemark Museum), Kragerø Kunstforening og UtKanten.
Den norske filosofifestivalen i Kragerø ble avholdt første gang 31. mai-4. juni 2007, med temaet "frihet eller bedrag?". Tema i 2015 er bevissthet.
Festivalen deler også ut en årlig pris. I 2015 vant Kari Jaquesson, noe som ledet til oppstuss i media.
Bundesstraße 75
Bundesstraße 75 (B 75) er en tysk føderal vei. Opprinnelig gikk den mellom grensen mot Nederland og Travemünde ved Lübeckbukta. I dag går den mellom Delmenhorst i Niedersachsen og Travemünde, store deler av veien har blitt erstattet av motorveier eller har blitt omklassifisert til lokale veier.
Birgit Pörner
Birgit Pörner (født 20. mars 1955) er en tysk volleyballspiller.
Hun representerte Vest-Tyskland under Sommer-OL 1972 i München, hvor hun ble nummer 8.
Ambulanseforbundet i Delta
Ambulanseforbundet i Delta (tidligere Ambulansepersonellets Yrkesorganisasjon) er Norges største yrkesorganisasjon for ansatte i bilambulansetjenester, luftambulanse og for nødmeldeoperatører på AMK-sentraler.
Ambulanseforbundet er tilsluttet arbeidstakerorganisasjonen Delta som igjen er tilsluttet Yrkesorganisasjonenes Sentralforbund (YS). Delta er en partipolitisk uavhengig arbeidstakerorganisasjon som arbeider med å ivareta lønns- og arbeidsvilkår i offentlig og privat sektor.
Leder i Ambulanseforbundet er Ola Yttre. .
Liste over skøyteklubber i Norge
Ifølge Norges idrettsforbund og olympiske og paralympiske komité var det i 2010 registrert 94 skøyteklubber i Norges Skøyteforbund, hvorav 46 var særidrettslag og 49 var fleridrettslag.
Bynesveien
Historie
En vei kalt Trollaveien langs fjorden nordover fra Ilsvika var blitt anlagt til Trolla Brug i 1860-årene og denne ble modernisert på begynnelsen av 1900-tallet. Veistrekningen mellom Flakk og Ilsvika er spesielt utsatt for steinsprang og ras på grunn av bratte fjellpartier.
Norges ambassade i Nicosia
Norges ambassade i Nikosia gir tilhold til en norsk ambassadør til landet Kypros der den todelte Nikosia er hovedstad.
Diplomatiske forbindelser ble etablert i 1963. Her har aldri vært stedlig ambassadør. Frem til 2005 var ambassadøren sideakkreditert fra Norges ambassade i Tel Aviv og bodde på kysten av Israel. Fra 2005 fulgte sideakkrediteringen fra Norges ambassade i Aten i Hellas, og man endret skrivemåte til Nikosia. Årsaken lå i at Kypros i 2004 hadde blitt med i EU.
Chostonectes
Chostonectes er en slekt av biller og tilhører familiegruppen vannkalver.
Utseende
Små (gjerne 3-4 millimeter), bredt ovale vannkalver, gjerne svarte med gule tegninger eller gulbrune med svarte tegninger.
Levevis
Både de voksne billene og larvene, er  rovdyr. De lever i ferskvann og kan finnes i dammer i høytliggende elver eller bekker.
Utbredelse
Slekten er vidt utbredt i Australia.
Bozhou
Bozhou (kinesisk: 亳州市; pinyin: Bòzhōu Shì) er et byprefektur nordvest i den kinesiske provinsen Anhui.
Kulturminner
Slekten Caos familiegraver (曹氏家族墓群, Cáoshì jiāzú mùqún), Huaxilou (花戏楼, Huāxìlóu) og Bozhous gamle krigstunnel (亳州古地道, Bòzhōu gǔ dìdao) er oppført på Folkerepublikken Kinas liste over kulturminner.
Administrative enheter
Byprefekturet Bozhou har jurisdiksjon over ett distrikt (区 qū) og 3 fylker (县 xiàn).
Samferdsel
Kinas riksvei 105 løper gjennom byen. Denne viktige trafikkåren begynner i Beijing, løper sørover og ender ved kysten i Zhuhai i provinsen Guangdong. Den går innom større byer som Tianjin, Dezhou, Jining, Shangqiu, Jiujiang, Nanchang og Guangzhou.
Kinas riksvei 311 løper gjennom området. Den begynner i Xuzhou, løper gjennom provinsen Anhui og videre inn i Henan der den ender opp i fylket Xixia.
Abdullah Al-Sharbatly
Abdullah Al-Sharbatly (født 21. september 1982) er en saudiarabisk rytter, som spesialiserer seg i sprangridning. Han representerte landet sitt under Sommer-OL 2012 i London, der han tok bronse i lagkonkurransen.
Yassine El Ghanassy
Yassine El Ghanassy (født 12. juli 1990) er en belgisk fotballspiller som spiller for den franske klubben FC Nantes.
Han har tidligere spilt for Stabæk, Gent, Heerenveen og Al-Ain, samt landslagsfotball for Belgia.
Dayabukta
Dayabukta （kinesisk: 大亞灣, pinyin: Dàyà Wān; jyutping: Daai6aa3 waan1), tidligere kjent som Biasbukta, er en havbukt øst for Hongkong i provinsen Guangdong i det sørlige Folkerepublikken Kina. Langs dens bredder ligger i dag (2009) fire kjernekraftreaktorer. To hver av dem utgjør sammen Dayabukta kjernekraftverk og Ling Ao kjernekraftverk.
På vestsiden av Dayabukta ligger Dapenghalvøya.
Historie
Bukta var et skjulested for sjørøvere i 1920-årene mens den kinesiske regjering var opptatt med forberedelsen og gjennomføringen av Nordekspedisjonen.
Fabienne Serrat
Fabienne Serrat (født 5. juli 1956 i Le Bourg-d'Oisans) er en tidligere fransk alpinist. Hun tilhørte verdenseliten i 1970-årene og begynnelsen av 80-årene.
Karrierens første høydepunkt kom i VM 1974 i St. Moritz, der hun tok gull i både storslalåm og kombinasjonsøvelsen. Fire år senere, i VM 1978 i Garmisch-Partenkirchen, tok hun sølv i kombinasjonen.
I verdenscupen vant hun tre renn i løpet av karrieren, og oppnådde hele 16 andreplasser og 17 tredjeplasser.
Hun la opp i 1984. Hun er gift med den sveitsiske alpinisten Peter Lüscher, som vant verdenscupen sammenlagt i sesongen 1978/79.
Palacephala
Palacephala er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).
Utseende
Middelsstore, avlange, blanke, brunsvarte oldenborrer. Forkroppen er tett kledt med lyse hår. Antennene er ti-leddete med en tre-leddet vifte av lange blader. Pronotum har rundede sider, dekkvingene er parallellsidige.
Utbredelse
Artene lever i Mosambik.
Hotel St. Pauli
Hotel St. Pauli er en norsk spillefilm innspilt i 1988, regissert av Svend Wam og produsert av ham og Petter Vennerød. Den er fotografert av Philip Øgaard. Den hadde premiere 3. mars 1988 og fikk 18-årsgrense av Medietilsynet. Filmen regnes av mange som en av tidenes norske filmkalkuner
Delta Energi
Delta Energi er en partipolitisk uavhengig yrkesorganisasjon som organiserer ansatte i energisektoren, uansett hvilket tariffområde de omfattes av.
Delta Energi jobber for å ivareta sine medlemmers tariffmessige og juridiske interesser, herunder arbeids- og lønnsvilkår.
Delta Energi er tilsluttet arbeidstakerorganisasjonen Delta som igjen er tilsluttet Yrkesorganisasjonenes Sentralforbund (YS). Delta er en partipolitisk uavhengig arbeidstakerorganisasjon som arbeider med å ivareta lønns- og arbeidsvilkår i offentlig og privat sektor.
Tour de France 1983
Tour de France 1983 var den 70. utgaven av Tour de France, og startet den 1. juli 1983. Rittet startet med en 6 km lang prolog i den franske byen Fontenay-sous-Bois.
Rittet ble vunnet av franskmannen Laurent Fignon i det som var hans debut i Tour de France. 22 år gammel ble han den yngste vinneren siden 1933. Iren Sean Kelly vant den grønne poengtrøyen, mens Lucien Van Impe tok polkadottrøyen som beste klatrer for sjette gang i sin karrière og tangerte med det Federico Bahamontes som til da hadde hatt rekorden for flest klatretrøyer
Ole Kristian Silseth var eneste norske deltaker, han syklet for laget Metauro-Pinarello, men brøt på tredje etappe etter å ha blitt kjørt ned i langesonen. Han pådro seg brudd i hånden, hjernerystelse og måtte sy masse sting i rumpa
Lag
140 ryttere deltok, fordelt på fjorten lag med ti ryttere hver. Deriblant Colombias amatørlandslag, som ble invitert som del av et forsøk på å globalisere sporten.
Etappene
Rittet startet 1. juli og inneholdt en hviledag etter den 17. etappen
Hotel St. Pauli
Om filmen
Filmen er basert på romanen Jord! av Erland Kiøsterud. I hovedrollene figurerer John Ege, Amanda Ooms, Øyvin Berven og Sossen Krohg. Filmen er innspilt i Hamburg, København og en rekke steder i Norge. Handlingen er lagt til 1980-tallet. Filmens regissør, Wam, uttalte at «filmens temaer er universelle» og handlet om «livet, døden og kjærligheten».
Opprinnelig skulle Stellan Skarsgård spille hovedrollen, men – ifølge et intervju med John Ege – «...da han da han tre uker før opptaksstart skjønte hvor dårlig filmen ville bli, trakk han seg. Også jeg var klar over at det måtte bli en dårlig film, men jeg kunne ikke la sjansen til å spille mot Amanda Ooms og bli filmstjerne i femten minutter gå fra meg.»
Mottakelse og ettermæle
Filmen skapte en heftig debatt fordi den hadde mange sexscener, blant annet usimulerte scener med fellatio og urinsex mellom Amanda Ooms og Øyvin Berven. Aftenpostens anmelder Per Haddal skrev etter premieren: «Wam og Vennerød glir over i sensasjonsmakeri og selvparodi. Alle filmkjertler tømmes». Fædrelandsvennen karakteriserte filmen som «banaliteter og monoton parring», Arbeiderbladet kalte den et «latterlig oppkok». Derimot var Dagbladet mer positiv og mente filmen var regissørparets «...beste ytelse til dato».
Arbeiderbladets Harald Kolstad skrev: «Noe av det mest deprimerende ved 'Hotel St. Pauli' er vissheten den gir oss om at dette bare kunne skje i norsk film. Bare i vår tilsynelatende kroniske ravnekrok-situasjon som filmland kunne dette ubeskrivelig latterlige oppkoket av bygde-genialitet og lavpannet sensasjonsmakeri bli produsert – med statsstøtte – og presentert på tre hovedstadskinoer som en filmbegivenhet».
Filmen trekkes ofte frem som 80-tallistisk. På spørsmål om hvilken norsk film som var mest «syndig», uttalte avdelingsleder på Cinemateket Jan Langlo i 2006: «på 80-tallet begynte iallfall perversiteten å flomme. Wam og Vennerød-filmen 'Hotel St. Pauli' er kanskje den mest kinky filmen som er laget i Norge. Der er norsk galskap blandet med sex, og man får se urinering og diverse andre perversjoner. I forhold til norsk film i dag, var de villige til å ta det mye lenger».
Filmsitatet fra Hotel St. Pauli «Erru hore?» var i 2005 med i en leserkonkurranse med navnet «Stem på tidenes norske filmreplikk»
Michal Kováč
Bakgrunn
Kováč var utdannet økonom fra Bratislavas økonomiske universitet og var bankøkonom i kommunisttiden. Han var ansatt ved Státní banka československá og i andre banker. Som sådan tilbragte han noen år i London og på Cuba i 1960-årene. Under «normaliseringen», det vil si årene etter Prahavåren i 1968, ble han gjenstand for en viss forfølgelse.
Etter kommunismens fall
Fra fløyelsrevolusjonen i 1989 og til 1991 var han finansminister i Slovakias delstatsregjering. Han var representant i Tsjekkoslovakias føderale parlament fra 1990, og i juni 1992 etterfulgte han Alexander Dubček som parlamentspresident. I dette vervet var han en av arkitektene bak Tsjekkoslovakias deling 1. januar 1993.
I 1995 ble Mečiar-Kováč-konflikten intensifisert da Bevegelsen for et demokratisk Slovakia kansellerte Kováčs (formelle) medlemskap i partiet. I august 1995 ble Kováčs sønn, som var blitt siktet for finansielle forbrytelser av tyske myndigheter (beskyldningene mot ham ble senere frafalt), tilsynelatende kidnappet og ført til Østerrike. Presidenten, opposisjonspartiene og en østerriksk domstol beskyldte den slovakiske etteretningstjeneste (SIS) og regjeringen for å ha organisert borføringen. DEn etterforskning som den nye leder for etteretningstjenesten Mitro og av det slovakiske politi etter at Meciars regime var brutt sammen mot slutten av 1999, bekreftet at SIS hadde medvirket ved denne kidnappingen, men det slovakiske rettsvesen nektet å ta opp til doms seken mot de mistenkte bakmennene, på grunn av det amnesti (også kalt «egen-amnestiet») som Vladimir Meciar hadde utferdiget 3. mars 1998.
Kováčs valgperiode utløp 2. mars 1998. Hans kandidatur til det første direktevalget av slovakisk president i 1999 mislyktes.
Etter dette var han lite synlig i slovakisk politikk; han fremtrådte bare ved noen rent symbolske begivenheter.
Flåren bru
Flåren bru er en 51 meter lang bro på riksvei 9. Den ble åpnet i 2004, har tre spenn, og to kjørefelt. Den første Flåren bru ble åpnet i 1866-1868, den ble avløst av en annen bro i 1956-1957, som ble avløst av dagens bro i 2004.
Shooter (TV-serie)
Shooter er en amerikansk TV-dramaserie basert på spillefilmen av samme navn fra 2007 og romanen Point of Impact av Stephen Hunter. I serien har Ryan Phillippe hovedrollen som Bob Lee Swagger, en tidligere militær skarpskytter som lever i eksil, men som blir manipulert tilbake i aksjon etter å ha fått vite om en sammensvergelse om å myrde USAs president. USA Network kjøpte pilotepisoden i august 2015 og bestilte deretter hele serien i februar 2016.
Serien skulle opprinnelig hatt premiere 19. juli 2016, men ble utsatt én uke, til 26. juli, på grunn av attentatet mot Dallas-politiet 7. juli. Etter attentatet mot politiet i Baton Rouge 17. juli ble serien trukket helt fra USA Networks sommerprogram. Den 3. oktober 2016 kunngjorde USA Network at den nye premieredatoen for Shooter ville være 15. november 2016. Den 19. desember 2016 ble serien forlenget med en ny sesong, som hadde premiere 18. juli 2017.
Sesong 1
Bob Lee Swagger blir oppsøkt av Isaac, hans tidligere kaptein, som arbeider for U.S. Secret Service. Han blir bedt om å hjelpe til med sikkerheten før USAs president skal besøke Seattle. Jobben hans er å lete etter mulige snikskyttere, og hvilke steder de kan finne på å skyte fra. Han er imidlertid ikke i stand til å forhindre at skuddet blir avfyrt. Ukrainas president som er på statsbesøk blir drept, og Bob Lee Swagger blir anklaget for å stå bak. Nadine, en FBI-agent, arresterer ham. I påvente av rettssak sitter Bob Lee i fengsel, samtidig som de virkelige konspiratørene forsøker å drepe ham også - for å hindre ham fra å snakke om det han har vært med på. Under et av de mislykkede forsøkene klarer Bob Lee å stikke av fra fengselet.
Han klarer å fortelle sin kone at Isaac var en del av konspirasjonen, og han får senere hjelp fra en venn til å forfalske sin egen død - i håp om at politiet, FBI og andre etater skal gi opp jakten på ham. Bob Lee finner igjen den originale kulen som ble brukt under attentatet, og han sporer den til medlemmer av en milits. Spor fra kulen fører ham også til en av hans tidligere instruktører fra militæret, ved navn O'Brien. Samtidig klarer Nadine endelig å overbevise sjefen hennes ved FBI at det er noe som ikke stemmer. Bob Lee og Nadine begynner å samarbeide, for å sikre beviser som kan avsløre konspirasjonen - og bevise at Bob Lee faktisk var uskyldig en gang for alle.
Sesong 2
I sesong-premieren slutter Bob Lee Swagger og hans kone Julie seg til hans tidligere militære enhet i Tyskland, hvor de bare så vidt unnslipper et terror-angrep. FBI-agent Nadine Memphis har i mellomtiden fått jobb i Washington. Bob Lee etterforsker terror-angrepet som kan ha vært rettet mot hans egen enhet. Tilbakeblikk fra krigen i Afghanistan bidrar til å kaste lys over hvem som nå kan være etter dem. Bob Lee finner igjen Isaac Johnson i Texas, etter at noen har forsøkt å ta livet av ham. Bob Lee og Isaac får også høre om en leiemorder, som nå kanskje kan befinne seg i USA.
Flashbacks fra et tidligere oppdrag i Afghanistan avslører leiemorderen identitet: Solotov, som opprinnelig kommer fra Tsjetsjenia. Nadine kommer også til Texas, med mistanker om en ny konspirasjon. Bob Lee forsøker å finne Solotovs motiver, og hvorfor han nå forsøker å drepe dem. Bob Lee sporer hvor Solotov får pengene sine fra, og får i den forbindelse problemer med et meksikansk kartell. Nadine hjelper en journalist med å undersøke hemmeligheter som involverer Bob Lees tidligere enhet. Bob Lee og Isaac må slå seg sammen, for å rømme et meksikansk fengsel før Solotov kan finne dem.
Revelations
Revelations er en amerikansk miniserie i seks deler som gikk på NBC i 2005. Serien beskriver dagene før armageddon og de bibelske profetier rundt verdens undergang. Bill Pullman har rollen som dr. Richard Massey, en professor ved Harvard universitet som kontaktes av nonnen Josepha Montafiore (spilt av Natascha McElhone) for å undersøke om profetiene i Johannes' åpenbaring begynner å bli til virkelighet.
Noen sider ved miniserien har vært kontroversielle, blant annet en scene i første episode der en pike, når hun blir skremt av sin far, roper «Jesus!», noe som kalles «å misbruke Guds» blant noen kristne. Piken vandrer ut på en golfbane, blir truffet av lyn to ganger og ender i koma. Noen har kritisert denne scenen og hevder at den skildrer en ond gud.
Handling
I mellomtiden besøker en nonne ved navn Josepha Montafiore som er ansatt for Eklind Foundation, en velstående katolsk organisasjon, sengen til en jente som ligger i koma. Men barnet ble truffet to ganger av lynet når hun krysset en golfbane, og har siden den gang vært i en vegetativ tilstand. Men jenta mumler bibelvers på latin, og kan tegne kryptiske tegninger. Josepha tror at dette er en handling fra Gud.
Jentas visjoner fører Josepha til Richard, som blir med henne på hennes søken etter å dokumentere og nøste opp tegn på Dommens dag. Reisen deres blir til slutt et kappløp mot tiden for å hindre Hadens tilhengere samtidig de forsøker å få til Apokalypsen, samtidig som de er sporet av et barn som kanskje kan redde dem alle.
Gift med mara
Gift med mara er tittelen på et vandresagn godt kjent i Tyskland, Danmark og Sverige. I Norge er sagnet dokumentert i Hedmark, Telemark, Hordaland og Sogn. I kortform er innholdet i sagnet slik:
Både i sagnet og i folketro ble mara personifisert som en kvinne. Hun blir ofte skildret som en kvelerdemon. Men mange folketroutsagn tyder også på at man tenkte seg det å være mare, som en skjebne omtrent som å være varulv eller mannbjørn. I folketro kan man aldri forvente logikk eller konsekvens, og det er mange oppfatninger om hvordan man kunne bli en mare. Maren kunne være en gjenganger etter en gammel jomfru, skjebnen kunne være kastet på henne ved trolldom eller det kunne være resultatet av en spesiell fødsel. En vanskelig fødsel kunne bli satt igang ved at den fødende krøp gjennom fosterhinnen av et føll, men da ville det barnet som ble født, bli en mare om det var en jente, eller en varulv om det var en gutt.
Trylleformel mot Mara
Man tar et tørkle og legger en Foldekniv inn i det, og dette føres frem og tilbake fra høyre til venstre omkring den Personen/Dyret Mara skal drives ut av. Så framsies Mare-Ordene:
Dora Jelínková
Dora Jelínková (født 5. august 1949, død 20. mars 2007) var en tsjekkisk volleyballspiller.
Hun representerte Tsjekkoslovakia under Sommer-OL 1972 i München, hvor hun ble nummer 7.
Arby’s
Arby's er en amerikansk kjede av hurtigmatrestauranter, kjent for sine sandwicher med roast beef og diverse varianter av sideretter med poteter. Kjeden ble etablert i 1964 og har en mer voksen målgruppe i forhold til mange andre hurtigmatkjeder, som McDonald's og Burger King.
Nesflaten kapell
Nesflaten kapell er en langkirke fra 1853 i Suldal kommune, Rogaland fylke.
Byggverket er i tre og tømmer og har 150 plasser. Kirken er reist etter typetegninger av Hans Ditlev Franciscus von Linstow.
Urban Tunélls Klezmerband
Urban Tunélls Klezmerband (etablert 2001 i Trondheim) er en norsk musikkgruppe (klezmer med jazz-tilsnitt) bestående av initiativtaker Tor-Petter Aanes på piano og vokal, Morten Michelsen klarinett, Jovan Pavlovic trekkspill/kaval og Sondre Meisfjord bass.
Den var opprinnelig (2001) trioen urban tunnels klezmerensemble med Aanes og Michelsen, samt Ole Morten Vågan bass. Gruppen ga ut Naked nigun (Etnisk musikklubb, 2005) og Zemer atik (UpNorth Discs, 2006), med bidrag fra Stig Rennestraum trommer og Ensemble Nord (med Ingrid Marie Willassen, Tørris Koløen Bakke og Eero Voitk/Sigrun Eng) på strykeinstrumenter. De gjestet Oslo Jazzfestival 2006 med den ungarske cimbalom-spiller László Rácz.
Wang Xin
Wang Xin er navnet til flere personer:
Jeremi M.F. Wasiutyński
Jeremi Maria Franciszek Wasiutyński (født 5. oktober 1907 i Warszawa, død 8. april 2005 i Oslo) var en polsk-norsk astrofysiker og filosof.
Liv og virke
Jeremi M.F. Wasiutynski studerte matematikk, fysikk og astronomi ved universitetet i Warszawa; og tok magistergrad i astronomi 1930. Fra 1931 til 34 arbeidet han ved en fabrikk for optiske instrumenter. Han flyttet til Norge i 1937; ble dr.philos. ved Universitetet i Oslo 1948, og ble statsstipendiat i 1964.
De siste årene ble det metafysiske perspektivet stadig mer dominerende i hans forskning og forfatterskap, slik dette blant annet kommer til uttrykk i den standardiserte bokhandelsomtalen av hans bok fra 1998:
Kolonakiplassen
Kolonakiplassen (gresk: Πλατεία Κολωνακίου, Plateia Kolonakiou) ligger i det sentrale Athen, Hellas. Navnet som har gitt navn til bydelen Kolonaki, kommer fra en liten gammel søyle (kolonne) som står på plassens sentrum. Det moderne offisielle navnet er Plateia Filikis Etaireias (Πλατεία Φιλικής Εταιρείας) oppkalt etter bevegelsen som støttet kampen for gresk uavhengighet. Opprinnelig var Kolonakiplassen bare en åpen plass (rundt 1890) med søylen, men ble senere beplantet og offisielt betegnet som plass rundt 1895-1900.
Plassen ligger et kvartal vest for Leoforos Vasilissis Sofias (Dronning Sofia-avenyen). I sørvest munner Kanarigaten inn mot plassen, i sørøst Koumparigaten, Kapsaligaten i øst, Patriarchou Ioakeimgaten i nord, Anagnostopoulougaten nordvest og Tsakalofgaten og Skoufagaten, begge i vest. Til plassen kommer folk for å ta seg en kopp kaffe og se på folkelivet.
Kåre Gustad
Kåre Sigurd Gustad (født 27. april 1946 i Bremnes, død 21. august 2010 på Ringsøya i Møre og Romsdal) var en norsk næringslivsleder. Han var tilknyttet Telenor i flere tiår, deretter fra 2010 daglig leder (markedsdirektør) i Huawei Norge. Han var utdannet ingeniør fra University of Wyoming og NTH, med dr. ing. graden fra 1968.
Gustad ble etter endt utdanning ansatt i Telenor fra 1968, hvor han først jobbet med å bygge ut FM-nettet for radio. Han ledet fra 1978 den utbyggingen av det første moderne mobilnettet i Norge - NMT. Dermed fikk han åpne verdens første helautomatiske mobilnett i 1981. Han ledet en stund det nordiske NMT-arbeidet, inntil han ble leder for og bygget opp Telenor Mobil i Norge. Her brakte han Telenor inn i det nordiske arbeidet med GSM-standarden og hadde ansvaret for utbyggingen av et norsk GSM-nett. Telenors helautomatiske, men analoge NMT-nett åpnet i november 1981, Telenors digitale GSM-nett i april 1993, begge deler tidlig i internasjonal sammenheng. Et av hans spesialer var mobil innendørsdekning, som var krevende på den tiden.
Gustads sentrale rolle i utviklingen av Norges første mobilsystemer siden 1970-tallet, og senere lederposisjoner i et internasjonalt ledende mobilselskap ga Gustad tilnavnet «Mr. Mobil».
Han tok i 2010 utfordringen med å lede det kinesiske elektronikkselskapet Huaweis norske virksomhet, inntil han døde ved en ulykke i Møre og Romsdal.
Han var far til håndballspilleren Randi Gustad.
Lindemanprisen
Lindemanprisen er en årlig utmerkelse, administrert av Lindemans legat ved Norges musikkhøgskole som i sin tid ble startet av Ludvig Mathias Lindeman. I perioden 1978–1993 var prisen delt mellom komponist, utøver og pedagog. Prisen er i 2005 på 150 000 norske kroner, og vinneren har siden 2001 den ekstra rolle, å selv velge ut mottaker av den årlige De unges Lindemanpris på 50 000 kroner. Prisvinneren her må være under 35 år. Utdelingen skjer i slutten av oktober, Lindemansalen på Norges musikkhøgskole i Oslo
Huldrebryllup
Huldrebryllup er et vandresagn som er blitt fortalt i Norge og Sverige. I kortform er innholdet slik:
Den eldste dokumentasjonen vi har av sagnet er en oppskrift av P. Chr. Asbjørnsen etter Olea Crøger muligens så tidlig som på 1830-tallet. Sagntypen er ofte blitt kalt Klevar-sagnet fordi denne varianten er knyttet til gården Klevar i Sauherad. Asbjørnsen hadde også skrevet opp en variant fra Vågå, men da han gjenfortalte sagnet i “Berte Tuppenhaugs fortellinger” i Norske huldreeventyr og folkesagn, valgte han en variant fra Gran på Hadeland. Senere er sagnet blitt dokumentert i nesten alle fjellområder hvor det har vært seterdrift. Sagnet er også blitt fortalt i Skåne, men der blir det sagt at jenta sitter alene igjen på gården mens resten av gårdsfolket er til messe første juledag. I Skåne er det trollfolk som kommer og brurpynter henne, men også her er det hunden som henter kjæresten hennes slik at hun kan bli reddet.
Professor Svale Solheim prøvde i boka Norsk setertradisjon å forklare så mye som mulig av den overnaturlige tradisjonen ut ifra rasjonelle grunner. Han pekte på at huldretradisjonen ofte fungerte som en normvokter. Mange sagn forteller at ungdommer ståker og bråker på setra utover kvelden, og da viste huldra seg. Det var viktig at budeia kom seg i seng slik at hun kunne få tatt morgonstellet til rett tid. Huldra grep også gjerne inn dersom noen flytta til seters for tidlig eller satt på setra etter den vanlige buferdsdagen. Dette mente Solheim hang sammen med at fjellbeitene var en felles ressurs som alle skulle ha lik rett til. Dersom noen buførte for tidlig eller satt igjen på setra etter at de andre hadde flyttet til bygds, var det en ekstra tyning av beitet som i verste fall kunne gå ut over alle med beiterett. Også her var huldra normvokter. Det fins mange fortellinger om at huldra meldte sin rett til å bruke setra når høsten kom. I sagnet om huldrebryllupet sitter jenta igjen på setra etter at de andre budeiene hadde flyttet ned i bygda. Dermed er hun spesielt utsatt for en reaksjon fra huldrefolket.
I Reidar Th. Christiansens katalog over norske vandresagn er Huldrebryllup nr. 6005
Kost- og ernæringsforbundet
Kost- og ernæringsforbundet er en partipolitisk uavhengig yrkesorganisasjon for alle som arbeider med ernæringsbasert matomsorg, herunder: kostøkonomer, kjøkkensjefer, ass. kjøkkensjefer, dietetikere, institusjonskokker, kokker, kjøkkenassistenter, lærlinger, studenter og matverter. Det vil si alle som jobber på sykehus, sykehjem, i kantiner, forsvaret, fengsler, på folkehøgskoler, oljeplattformer, i næringsmiddelindustrien etc.
Kost- og ernæringsforbundet arbeider for medlemmenes yrkesfaglige interesser, utdanning og kompetanse, og med å synliggjøre hvilken betydning et riktig kosthold har for både helse og trivsel. Yrkesorganisasjonen har ca 1500 medlemmer rundt omkring i Norge, representert med 18 lokalavdelinger.
Kost- og ernæringsforbundet ble stiftet i 1948, gir ut fagtidsskriftet Kjøkkenskriveren, og er tilsluttet arbeidstakerorganisasjonen Delta som igjen er tilsluttet Yrkesorganisasjonenes Sentralforbund (YS). Delta er en partipolitisk uavhengig arbeidstakerorganisasjon som arbeider med å ivareta lønns- og arbeidsvilkår i offentlig og privat sektor.
Herodas
Herodas (gresk: Ἡρώδας), eller Herondas (navnet er stavet ulik de få steder hvor han er nevnt), var en gresk poet og forfatter av korte humoristiske dramatiske scener på vers, «haltejamber», skrevet i løpet av Aleksander den stores tid på 200-tallet f.Kr. Det er mulig at han kan ha oppholdt seg på øya Kos, ettersom handlingen i flere av mimene han skrev utspiller seg der.
Kost- og ernæringsforbundet
Leder i Kost- og ernæringsforbundet er Arnt Steffensen (2013).
Herodas
Disse dramadiktene er kalt for Mimiamboi (gresk: μιμίαμβοι, «Mime-jamber»), eller mimer, dog ikke den tause utgaven, men den nedskrevne og kanskje også oppførte mimen. De var et litterært produkt fra Magna Graecia i sørlige Italia og Sicilia, og de mest berømte av dem, som det ble sagt at Platon studerte for deres karakterer, var arbeidene til en annen dikter, Sofron.
Herodas' tekster var tapt helt til åtte mimer på et papyrusark ble funnet i 1890 og er den største samlingen av denne særegne sjangeren innenfor ny-komedien i antikkens greske litteratur.
Mimene er skrevet som realistiske dikt, men har samtidig form av samtaler, eller dialoger. Herodas skildrer en brutal og sanselig verden, kanskje spesielt i den femte mimen, hvor husfruen mener at hennes yndlingsslave har stilt seg til disposisjon for en annen kvinne. Som straff bestemmer hun seg for å sende ham bort for å motta tusen piskeslag på ryggen og tusen på magen; noe som i praksis er en overdreven dødsdom.